Llan daɣen aṭas n yiferdisen iḍrisanen, i d-tugem seg tsekla tamensayt, ay tessemres deg tira-ines. Iferdisen-a akken i ten-nwala, uklalen ula d nutni tazrawt, ara d-yesbeyynen azal-nnsen d twurwin-nsen deg wungal. Am yinzan, iferdisen n tmacahut neɣ n wumyi, snernan tira n Xalifi, yelha ma yessukk-iten yiwen ɣef uɣerbal akken ad iwali d acu n yinumak s way-s d-glan deg tiraya.